U-I-81/10
Natisni
Opravilna št.:
U-I-81/10
Datum odločitve:
21. 4. 2011
ECLI:
ECLI:SI:USRS:2011:U.I.81.10
Akt:
Odlok o spremembah in dopolnitvah Odloka o prostorskih ureditvenih pogojih za območje urejanja S4/3, Šmartno – Velenje in del območja urejanja G4/3 (Uradni vestnik Mestne občine Velenje, št. 4/07), 14. čl.
Izrek:
Postopek za oceno ustavnosti in zakonitosti 14. člena Odloka o spremembah in dopolnitvah Odloka o prostorskih ureditvenih pogojih za območje urejanja S4/3, Šmartno – Velenje in del območja urejanja G4/3 (Uradni vestnik Mestne občine Velenje, št. 4/07) se ustavi.
Evidenčni stavek:
Postopek za oceno ustavnosti in zakonitosti predpisa se ustavi, če predlagatelj zahteve v roku, ki ga določi Ustavno sodišče, ne da podatkov, potrebnih za nadaljevanje postopka.
Geslo:
1.5.51.1.4.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Nedopolnitev pobude/zahteve.
Pravna podlaga:
Člen 28.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Vlada Republike Slovenije, Ljubljana
Datum vloge:
29. 3. 2010
Vrsta odločitve:
sklep
Vrsta rešitve:
ustavitev
Dokument:
US29417
Dokument v PDF obliki:
U-I-81-10.pdf
120 KB
Prenesite datoteko
U-I-81/10-15
21. 4. 2011
S K L E P
Ustavno sodišče je v postopku za oceno ustavnosti in zakonitosti, začetem z zahtevo Vlade Republike Slovenije, na seji 21. aprila 2011
sklenilo:
Postopek za oceno ustavnosti in zakonitosti 14. člena Odloka o spremembah in dopolnitvah Odloka o prostorskih ureditvenih pogojih za območje urejanja S4/3, Šmartno – Velenje in del območja urejanja G4/3 (Uradni vestnik Mestne občine Velenje, št. 4/07) se ustavi.
Obrazložitev
1. Predlagateljica izpodbija 14. člen Odloka o spremembah in dopolnitvah Odloka o prostorskih ureditvenih pogojih za območje urejanja S4/3, Šmartno – Velenje in del območja urejanja G4/3 (v nadaljevanju Odlok), ker naj bi bil v neskladju s 153. členom Ustave.
2. Iz navedb v zahtevi je razvidno, da predlagateljica izpodbija 14. člen Odloka v delu, kolikor v primeru nejasnosti navedenega člena določa za gradnjo objekta pridobitev soglasja občinskega organa. Med postopkom za oceno ustavnosti in zakonitosti je Odlok v izpodbijanem delu prenehal veljati zaradi uveljavitve Odloka o spremembah in dopolnitvah Odloka o prostorskih ureditvenih pogojih za območje urejanja S4/3, Šmartno – Velenje in del območja urejanja G4/3 (Uradni vestnik Mestne občine Velenje, št. 4/11).
3. Ustavno sodišče je zato predlagateljico pozvalo, naj pojasni, ali vztraja pri zahtevi za oceno ustavnosti in zakonitosti izpodbijanega dela Odloka, in jo opozorilo, da lahko v primeru, če v danem roku pojasnil ne bo podala, postopek ustavi. Predlagateljica na poziv ni odgovorila, zato je Ustavno sodišče postopek ustavilo.
4. Ustavno sodišče je sprejelo ta sklep na podlagi tretjega odstavka 28. člena Zakona o Ustavnem sodišču (Uradni list RS, št. 64/07 – uradno prečiščeno besedilo – ZUstS) v sestavi: predsednik dr. Ernest Petrič ter sodnice in sodniki dr. Mitja Deisinger, dr. Etelka Korpič – Horvat, mag. Miroslav Mozetič, Jasna Pogačar, mag. Jadranka Sovdat, Jože Tratnik in Jan Zobec. Sklep je sprejelo soglasno.
dr. Ernest Petrič
Predsednik
zanj
mag. Miroslav Mozetič
Podpredsednik